Projekt neve: Vocational education and training

Helyszín: Málta

Időtartam: 2024.10.06-12.

Résztvevők: Kovács – Lathwesen Orsolya

A „Vocational education and training” elnevezésű mobilitási program keretében Máltán vett részt a kollega egy ötnapos továbbképzésen és szakmai látogatáson. A program célja az angol nyelvi kompetenciák fejlesztése, a máltai kultúra megismerése, valamint a fogadóintézmény által alkalmazott tanítási módszerek tanulmányozása volt.

A tanulási eredmények már a tervezési szakaszban is világosan megfogalmazásra kerültek: szóban és írásban is magabiztosabb angol nyelvhasználat, illetve a máltai kultúra, történelem megismerése. A tanfolyam során lehetősége nyílt aktívan részt venni különböző órákon, amelyeken megerősítést nyert az angol nyelven történő kommunikáció fontossága. Megtapasztalta, hogy magabiztosabban tud megszólalni angolul, és objektív visszajelzést kapott nyelvtudása aktuális szintjéről.

A program során betekintést nyert a máltai oktatási rendszerbe, valamint a fogadóintézmény által alkalmazott korszerű, interaktív tanítási módszerekbe. E tapasztalatokat hasznosítani tudja saját munkájában is: a tanórákon alkalmazott anyagokat, valamint a tanult módszertanokat megosztja intézménye kollégáival, és integrálja az oktatási gyakorlatba. Emellett a máltai történelem és kultúra egyes aspektusairól is beszámolót tart, bővítve ezzel a diákok és tanárok ismereteit.

A szakmai program során szervezett kulturális rendezvények – például „Mdina by Night” és „Mosta Dome by Night” – különleges lehetőséget nyújtottak arra, hogy autentikus környezetben ismerkedjünk meg Málta történelmével és hagyományaival.

Összességében a mobilitási program nemcsak szakmai fejlődést segítette elő, hanem hozzájárult személyes kompetenciái – különösen a nyelvi és interkulturális készségei – fejlesztéséhez is.